CELEX: 32013R0598
Language: hu
Date: 2013-06-24 00:00:00
Title: A Bizottság 598/2013/EU végrehajtási rendelete ( 2013. június 24. ) a 73/2009/EK tanácsi rendelet szerinti egyes közvetlen támogatási rendszerekre 2012-ben alkalmazandó költségvetési felső határok megállapításáról szóló 564/2012/EU végrehajtási rendelet módosításáról

25.6.2013   
            
            
               HU
            
            
               Az Európai Unió Hivatalos Lapja
            
            
               L 172/9
            
         A BIZOTTSÁG 598/2013/EU VÉGREHAJTÁSI RENDELETE
   (2013. június 24.)
   a 73/2009/EK tanácsi rendelet szerinti egyes közvetlen támogatási rendszerekre 2012-ben alkalmazandó költségvetési felső határok megállapításáról szóló 564/2012/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 142. cikke c) pontjára,
   mivel:
   
               (1)
            
            
               A 73/2009/EK rendelet 69. cikkének (4) bekezdése az említett rendelet 68. cikke (1) bekezdése a) pontjának i–iv. alpontjában, valamint 68. cikke (1) bekezdésének b) és e) pontjában előírt, termeléshez kötött támogatási intézkedések finanszírozására felhasználható forrásokat a 73/2009/EK rendelet 40. cikkében említett nemzeti felső határ 3,5 %-ára korlátozza. Az egyértelműség érdekében indokolt, hogy a Bizottság közzétegye az érintett intézkedésekre vonatkozóan a tagállamok által bejelentett összegekből adódó felső határokat.
            
         
               (2)
            
            
               A 73/2009/EK rendelet 68. cikke (1) bekezdése a) pontjának i–iv. alpontjában, valamint 68. cikke (1) bekezdésének b) és e) pontjában előírt támogatásokra a 2012. naptári évben alkalmazandó költségvetési felső határok az 564/2012/EU bizottsági végrehajtási rendelet (2) III. mellékletében szerepelnek.
            
         
               (3)
            
            
               Az 1270/2012/EU bizottsági végrehajtási rendelet (3) bizonyos eltéréseket biztosít Portugália számára a 2012. évre nyújtott különleges támogatásról szóló határozatának felülvizsgálatára vonatkozó határidő, az ilyen felülvizsgálatról szóló tájékoztatásra vonatkozó határidő, a további agrár-környezetvédelmi haszonnal járó konkrét mezőgazdasági tevékenységekre alkalmazandó feltételek, valamint a támogatási kérelemben szereplő információk tekintetében.
            
         
               (4)
            
            
               Portugália 2013. január 4-én tájékoztatta a Bizottságot azokról a módosított támogatási intézkedésekről, amelyeket 2012-re vonatkozóan alkalmazni kíván.
            
         
               (5)
            
            
               A benyújtott információk értelmében Portugália:
               
                           —
                        
                        
                           módosítani kívánja a 73/2009/EK rendelet 68. cikke (1) bekezdésének b) pontja szerinti jelenlegi támogatási intézkedést a tejágazatot illetően, oly módon, hogy a 2012. évre a szóban forgó intézkedéshez rendelt keretösszeget 8,8 millió EUR-ról 10,32 millió EUR-ra növeli,
                        
                     
                           —
                        
                        
                           módosítani kívánja a 73/2009/EK rendelet 68. cikke (1) bekezdése a) pontjának i. alpontja szerinti jelenlegi támogatási intézkedést, oly módon, hogy annak alkalmazási körét a „Brava de Lide” fajhoz tartozó nőivarú szarvasmarhákra korlátozza és a kapcsolódó keretösszeget 2,53 millió EUR-val csökkenti,
                        
                     
                           —
                        
                        
                           új támogatási intézkedést kíván bevezetni a 73/2009/EK rendelet 68. cikke (1) bekezdése a) pontjának v. alpontja alapján, egyes őshonos szarvasmarha- („Alentejana”, „Mertolenga”), juh- („Serra de Estrela”, „Churra de Terra Quente”) és kecskefajták („Serrana”) megőrzése érdekében, amely célra összesen 1,68 millió EUR-t szán, továbbá
                        
                     
                           —
                        
                        
                           0,67 millió EUR-val csökkenteni kívánja a 73/2009/EK rendelet 68. cikke (1) bekezdése a) pontjának v. alpontja alapján végrehajtott, az extenzív legeltetésre vonatkozó intézkedéshez tartozó keretösszeget.
                        
                     
         
               (6)
            
            
               A szóban forgó módosítások kihatnak a 73/2009/EK rendelet 68. cikke (1) bekezdése a) pontjának i–iv. alpontjában, valamint 68. cikke (1) bekezdésének b) és e) pontjában előírt támogatások szintjére és következésképpen az 564/2012/EU bizottsági végrehajtási rendelet III. mellékletében Portugáliára vonatkozóan megállapított költségvetési felső határra is.
            
         
               (7)
            
            
               Az 564/2012/EU végrehajtási rendeletet ezért ennek megfelelően módosítani kell. Tekintve, hogy a módosítások a 2012. évre vonatkoznak, indokolt, hogy e rendelet azonnal hatályba lépjen.
            
         
               (8)
            
            
               Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
            
         ELFOGADTA EZT A RENDELETET:
   1. cikk
   Az 564/2012/EU végrehajtási rendelet III. mellékletében a Portugáliára vonatkozó sor helyébe a következő szöveg lép:
   
      
                  „Portugália
               
               
                  20 200”
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 24-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 30., 2009.1.31., 16. o.
   
      (2)  HL L 168., 2012.6.28., 26. o.
   
      (3)  HL L 357., 2012.12.28., 7. o.